
ระเบียบ
การแข่งขันกีฬาเยาวชน ประชาชน ต้านยาเสพติด 
 ตำบลท่าแพ  “บาราเกตุเกมส์”
 ครั้งที่  14  ประจำปี 2559
 20 เมษายน -12 พฤษภาคม 2559
ณ สนามกีฬากลางอำเภอท่าแพ
ระเบียบการแข่งขันกีฬา
“โครงการแข่งขันกีฬา เยาวชน  ประชาชน ต้านยาเสพติด ตำบลท่าแพ 
บาราเกตุเกมส์   ครั้งที่  14   ประจำปี 2559”
...............................................................
เพื่อให้การดำเนินโครงการแข่งขันกีฬา เยาวชน  ประชาชน ต้านยาเสพติด ตำบลท่าแพ 
บาราเกตุเกมส์   ครั้งที่  14   ประจำปี 2559” ขององค์การบริหารส่วนตำบลท่าแพ เป็นไปด้วยความเรียบร้อย บรรลุประสงค์ที่กำหนดไว้ และมีประสิทธิภาพ อาศัยอำนาจตามมาตรา 67 (6) แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 5 ) พ.ศ. 2546  จึงออกระเบียบไว้ดังนี้
ข้อที่ 1   ระเบียบนี้เรียกว่า  ระเบียบองค์การบริหารส่วนตำบลท่าแพ ว่าด้วยการแข่งขัน กีฬาเยาวชน  ประชาชน
            ต้านยาเสพติด ตำบลท่าแพ บาราเกตุเกมส์ ครั้งที่  14  ประจำปี 2559
ข้อที่  2  ระเบียบนี้ให้ใช้บังคับตั้งแต่วันประกาศเป็นต้นไป
ข้อที่  3  ให้นายกองค์การบริหารส่วนตำบลท่าแพ มีอำนาจกำหนดหลักเกณฑ์และวิธีปฏิบัติ เพื่อดำเนินการให้เป็นไป
           ตามระเบียบนี้ ในกรณีมีเหตุจำเป็น นายกองค์บริหารส่วนตำบลท่าแพ อาจยกเว้นการปฏิบัติตามระเบียบนี้เป็น
           รายกรณี ๆ ได้

หมวดที่ 1

ว่าด้วยวัตถุประสงค์
ข้อที่  4 เพื่อเป็นการสานต่อโครงการแข่งขันกีฬาเยาวชน ประชาชน ต้านยาเสพติดตำบลท่าแพ ต่อเนื่องเป็นรูปธรรม
           ของทุก ๆ ปี

ข้อที่  5  เพื่อเป็นการกระตุ้น ปลุกจิตสำนึกช่วยกันรณรงค์สร้างความร่วมมือของทุกภาคส่วนให้ตระหนัก และบทบาท
           ในการเฝ้าระวัง  ร่วมกันป้องกันและแก้ไขปัญหายาเสพติด
ข้อที่  6  เพื่อส่งเสริมกิจกรรมการมีส่วนร่วมด้านกีฬาของเยาวชน  และประชาชนในตำบลท่าแพ

ข้อที่  7  เพื่อเป็นการสร้างเสริมจิตสำนึกให้เยาวชน ประชาชน รักการกีฬา ตลอดจนเห็นคุณค่าการออกกำลังกาย  
           และผลประโยชน์ของการเล่นกีฬา

ข้อที่  8  เพื่อฝึกฝน และพัฒนาทักษะทางด้านกีฬาให้แก่ประชาชน และเยาวชนสู่ระบบสากล
ข้อที่  9  เพื่อใช้กีฬาเป็นสื่อกลางเสริมสร้างความสัมพันธ์  ความรักสามัคคีในหมู่บ้าน ชุมชน และหมู่คณะ
หมวดที่ 2
ว่าด้วยระเบียบการแข่งขัน
ข้อที่ 10  ใช้กติกาและการตัดสินกีฬาฟุตบอลของสมาพันธ์ฟุตบอลนานาชาติ ซึ่งสมาคมฟุตบอลแห่งประเทศไทย 
             ในพระบรมราชูปถัมภ์ได้ประกาศใช้แล้ว
ข้อที่ 11  ใช้กติกาและการตัดสินกีฬาวอลเลย์บอล  ซึ่งสมาคมวอลเลย์บอลแห่งประเทศไทยใช้ในปัจจุบัน  
ข้อที่ 12  ผู้เข้าร่วมการแข่งขันมีสิทธิสมัครเข้าร่วมการแข่งขันในนามตัวแทนทีมหมู่บ้านใดหมู่บ้านหนึ่งได้ทีมเดียว
ข้อที่ 13  ผู้เข้าร่วมแข่งขันต้องมีรายชื่อตามทะเบียนราษฎร์ในหมู่บ้านใดของตำบลท่าแพ 
ข้อที่ 14  นักกีฬาฟุตบอล วอลเลย์บอลต้องสวมใส่เสื้อต้องมีเบอร์และเป็นสีเดียวกัน ยกเว้น ผู้เล่นอิสระและผู้รักษาประตู
ข้อที่ 15  ในกรณีที่เกิดปัญหาที่มิได้ระบุในระเบียบ หรือกติกาการแข่งขัน การวินิจฉัย ในกรณีนั้นๆ ให้เป็นหน้าที่ของคณะกรรมการจัดการแข่งขัน
หมวดที่ 3
ว่าด้วยหลักฐานการสมัคร
ข้อที่ 16  การสมัครต้องประกอบด้วยหลักฐานดังต่อไปนี้
1.  ใบส่งรายชื่อนักกีฬาแต่ละประเภทที่เข้าร่วมการแข่งขัน ภายในวันที่  วันที่  11  เมษายน  2559
2.  สำเนาบัตรประชาชน (กรณีที่อยู่บัตรประชาชนและสำเนาทะเบียนบ้านไม่ตรงกันให้ถ่ายสำเนาทะเบียนบ้านแนบ)
หมวดที่ 4
ว่าด้วยคุณสมบัติของผู้เล่นและเจ้าหน้าที่ประจำทีม
ข้อที่ 17  นักกีฬา ฟุตบอล วอลเลย์บอล  เปตอง ที่ส่งร่วมแข่งขันมี ต้องมีคุณสมบัติ อย่างใดอย่างหนึ่ง ดังนี้
- มีรายชื่อตามทะเบียนราษฎร์ในหมู่บ้านใดหมู่บ้านหนึ่ง เขตตำบลท่าแพ 
- มีรายชื่อตามทะเบียนราษฎร์ในหมู่ใดลงเล่นในนามหมู่นั้น ยกเว้น กีฬาฟุตบอล วอลเลย์บอล
ข้อที่ 18  กีฬาฟุตบอล  
  ประเภท   เยาวชนอายุไม่เกิน  25  ปี  


(เกิดตั้งแต่ พ.ศ. 2534) 
  ประเภท   ประชาชนอายุตั้งแต่  26 ปี ขึ้นไป  

(เกิดไม่เกิน พ.ศ. 2533)
- อายุ 26 - 30 ปี (เกิดตั้งแต่ พ.ศ.2529 - 2533) ลงสนาม 2 คน จนจบการแข่งขัน 
  (ไม่รวมผู้รักษาประตู)     
- อายุ 31 – 35 ปี (เกิดตั้งแต่ พ.ศ.2524 -2528) ลงสนาม 3 คน จนจบการแข่งขัน 
  (ไม่รวมผู้รักษาประตู)
- อายุ 36 ปีขึ้นไป (เกิดไม่เกิน พ.ศ. 2523) ลงสนาม 5 คน จนจบการแข่งขัน 
  (ไม่รวมผู้รักษาประตู)
- ผู้รักษาประตู อายุ 26 ขึ้นไป
                     -  แต่ละประเภท ส่งรายชื่อ  16  คน การเปลี่ยนตัวให้เปลี่ยนตามช่วงอายุ 

หมายเหตุ ทั้ง 2 ประเภท สามารถยืมตัวนักกีฬาที่มีรายชื่อที่อยู่ในทะเบียนราษฎร์เขตตำบลท่าแพ  
                         ได้ประเภทละ  2 คน
ข้อที่ 19  กีฬาวอลเลย์บอลประชาชนหญิง 18 ปี ขึ้นไป                   (เกิดตั้งแต่ พ.ศ. 2541)
             ส่งรายชื่อนักกีฬาได้   10  คน
                หมายเหตุ สามารถยืมตัวนักกีฬาที่มีรายชื่อตามทะเบียนราษฎร์ในตำบลท่าแพ  ได้จำนวน 2 คน
ข้อที่ 20  กีฬาเปตอง
             ประเภทคู่       ส่งรายชื่อ  2  คน  (ไม่จำกัดเพศ)
             ประเภททีม     ส่งรายชื่อ ทีมละ 3 คน  (ไม่จำกัดเพศ)
ข้อที่  21  มีเจ้าหน้าที่ประจำทีม      3     คน ประกอบด้วย
· ผู้จัดการทีม 

1 
คน  (ส.อบต.)
· ผู้ฝึกสอน 

1 
คน  
· แพทย์ประจำทีม      1         คน
หมวดที่  5
ว่าด้วยการจัดคะแนนและ   เวลา   เซต ในการแข่งขัน
ข้อที่ 22  การให้คะแนน


ฟุตบอล
· ทีมชนะในการแข่งขัน


3
คะแนน
· ทีมแพ้ในการแข่งขัน


0
คะแนน
· ทีมชนะในการเตะจุดโทษ ณ จุด โทษ
3
คะแนน
· ทีมแพ้ในการเตะจุดโทษ ณ จุด โทษ
0
คะแนน
· ทีมชนะผ่าน



3
คะแนน
วอลเลย์บอล
· ทีมชนะในการแข่งขัน


3
คะแนน
· ทีมแพ้ในการแข่งขัน


0
คะแนน
· ทีมชนะผ่าน



3
คะแนน

ข้อที่ 23  เวลา  เซต ในการแข่งขัน

กีฬาฟุตบอล
(1)  แบ่งการแข่งขันออกเป็น 2 ครึ่ง  เยาวชนครึ่ง ๆละ 35 นาที  ประชาชนครึ่ง ๆ ละ 35  นาที
                หยุดพักระหว่างการแข่งขัน   10   นาที
(2) การแข่งขันแต่ละคู่หากมีผลการแข่งขันเสมอกันให้หาทีมชนะด้วยการเตะ ลูกโทษ ณ จุดโทษ
     ทีมละ 5 คน ถ้ายังเสมอกันอีกให้สลับกันเตะลูกโทษ ทีมละ 1 คน จนกว่าจะได้ทีมผู้ชนะ
(3) การแข่งขันแต่ละรอบหากมีคะแนนเท่ากันให้ตัดสินด้วยการจับสลาก
กีฬาวอลเลย์บอล
(1)   แข่งขัน 2 ใน 3 เซตนับคะแนนสากล 
(2) การแข่งขันแต่ละรอบหากมีคะแนนเท่ากันให้ตัดสินด้วยการจับสลาก
· ความสูงของตาข่ายประชาชนหญิง 2.20 เมตร

หมวดที่  6
ว่าด้วยการดำเนินการแข่งขัน
ข้อที่ 24   ทีมทำการแข่งขันต้องจัดทีมไปแข่งขันตามวัน ณ สนามแข่งขันที่ได้กำหนดไว้ (ฟุตบอล)ทีมใดลงทำการแข่งขัน
             น้อยกว่า  8   คน ให้ปรับทีมนั้นเป็นแพ้ ทีมใดไม่พร้อมที่จะลงแข่งขันหลังจากเวลาที่กำหนดไว้  15  นาที 
             ให้ปรับทีมนั้นเป็นแพ้ หากไม่พร้อมที่จะลงทำการแข่งขันทั้งสองทีม ให้ปรับแพ้ทั้งคู่ เมื่อถูกปรับแพ้ด้วย
             เหตุใด ๆ ทีมนั้นต้องลงทำการแข่งขันในครั้งต่อไปตามปกติ 

ข้อที่ 25  ผู้เล่นนำสำเนาบัตรประชาชนมาทุกครั้งที่ทำการแข่งขัน เพื่อคณะกรรมเรียกขอกรณีมีข้อทักท้วง
ข้อที่ 26  ผู้เล่นต้องติดหมายเลขเสื้อและใส่เสื้อที่ติดหมายเลขตรงการลงทำการแข่งขันครั้งแรก และตรงกับใบส่งราย
            ชื่อนักกีฬาลงแข่งขัน  หมายเลขเสื้อให้ใช้หมายเลข   1-16   เท่านั้น
ข้อที่ 27  ผู้ที่เป็นหัวหน้าทีมต้องมีปลอกแขนหรือเครื่องหมายที่แขนเสื้อด้านซ้ายให้ชัดเจน
ข้อที่ 28  การส่งรายชื่อผู้เล่นในวันแข่งขันทุกทีมต้องส่งรายชื่อตามแบบฟอร์ม  ใบส่งชื่อ  ผู้เล่นที่จะลงแข่งขัน  11  คน 
             ผู้เล่นสำรอง  5  คน  ตรงตามหมายเลขที่ได้ลงทะเบียนไว้  และให้ผู้ควบคุมทีมและผู้ฝึกสอนลงชื่อกำกับด้วย
             โดยส่งที่คณะกรรมการจัดการแข่งขัน  ณ  สนามแข่งขันก่อนเวลาการแข่งขัน  
ข้อที่ 29  การเปลี่ยนตัวผู้เล่นระหว่างการแข่งขันอนุญาตให้เปลี่ยนตัวผู้เล่นได้ทีมละ 5 คน (รวมผู้รักษาประตู ) 
             ผู้เล่นที่เปลี่ยนตัวออกไปแล้วจะกลับเข้ามาแข่งขันอีกต่อไปไม่ได้
หมวดที่ 7
ว่าด้วยมารยาท
ข้อที่  30  ผู้ควบคุมทีม ผู้ฝึกสอนและนักกีฬาต้องยอมรับการตัดสินของผู้ตัดสินในครั้งนั้น ๆ ทุกกรณี
ข้อที่  31  ผู้ฝึกสอน ผู้ช่วยผู้ฝึกสอนและเจ้าหน้าที่ทีมต้องสวมรองเท้าผ้าใบทุกครั้งที่ควบคุมทีมทำการแข่งขัน
ข้อที่  32  ในเขตที่นั่งสำรอง ห้ามสูบบุหรี่ ห้ามบุคคลอื่นเข้าไปในเขต นอกจากเจ้าหน้าที่ประจำทีม และนักกีฬา
ข้อที่  33  ตลอดระยะเวลาการแข่งขัน นักฟุตบอลต้องประพฤติตนให้เหมาะสมกับการเป็นนักกีฬาที่ดี และต้องปฏิบัติ
             ตามระเบียบ กฎ กติกาการแข่งขันโดยเคร่งครัด
ข้อที่  34  การตัดสินของผู้ตัดสินในการแข่งขันทุกครั้งถือเป็นการสิ้นสุดจะอุทธรณ์หรือประท้วงมิได้
ข้อที่  35  ผู้เล่นที่ถูกคาดโทษ (ใบเหลือง)  2  ครั้ง  จะติดต่อกันหรือไม่ก็ตาม หรือใบแดง  1 ครั้ง  ห้ามลงแข่งขัน
              ในครั้งต่อไป  1  ครั้ง การนับใบเหลืองจะนับแบบสะสมทุกนัด  (ล้างใบเหลือง  รอบรองชนะเลิศ)   
ข้อที่  36  ผู้เล่นที่ถูกคาดโทษ  ใบแดง จากกรณีการทะเลาะวิวาทกันให้พักการทำการแข่งขัน ตลอดการแข่งขัน
ข้อที่  37 ทีมใดฝ่าฝืนส่งนักกีฬาที่ถูกลงโทษให้พักการแข่งขัน หรือผิดตามระเบียบนี้ ลงทำการแข่งขันให้ปรับทีมนั้นเป็น
             แพ้ในการแข่งขันครั้งนั้น โดยจะแย้งว่าคณะกรรมการจัดการแข่งขันไม่แจ้งให้ทราบไม่ได้
ข้อที่  38 นักกีฬาหรือผู้ควบคุมทีมคนใดไม่ปฏิบัติตามระเบียบการแข่งขัน หรือประพฤติตนไม่เหมาะสม ไม่ว่ากรณีใดๆ 
            ทั้งภายในและภายนอกสนามแข่งขันคณะกรรมการจัดการแข่งขันสามารถลงโทษได้ตามควรแก่กรณี
หมวดที่  8
ว่าด้วยการประท้วง
ข้อที่  39  การประท้วง
1. ให้ผู้จัดการทีมหรือผู้ฝึกสอนยื่นประท้วงเป็นลายลักษณ์อักษรต่อคณะกรรมการจัดการแข่งขันพร้อมหลักฐาน และวางเงินประกันการประท้วง จำนวน 500  บาท ภายใน  4  ชั่วโมง หลังเสร็จสิ้นการแข่งขัน
2. ให้คืนเงินประกันการประท้วง หากคณะกรรมการพิจารณาแล้วเป็นผล และทีมที่ถูกประท้วงจะถูกปรับแพ้ในการแข่งขันของครั้งนั้น
3. หากคณะกรรมการพิจาณาแล้ว การประท้วงไม่เป็นผล ทีมที่ประท้วงจะถูกริบเงินค่าประกันการประท้วง 
       500 บาททันที
ข้อที่ 40 หากมีกรณีปัญหาเกิดขึ้นนอกเหนือจากที่ได้กำหนดไว้ในระเบียบนี้ ให้อยู่ในดุลยพินิจของคณะกรรมการฝ่าย
            เทคนิคของคณะกรรมการจัดการแข่งขันถือเป็นสิ้นสุด จะอุทธรณ์หรือประท้วงมิได้


ประกาศ  ณ  วันที่  28   เดือน มีนาคม   พ.ศ.  2559





(ลงชื่อ)






    (นายสมเกียรติ  มานีอาเหล็ม)
                                                              นายกองค์การบริหารส่วนตำบลท่าแพ

